La futbolista burjassotera, Ainhoa Alguacil Amores, Campiona del Món sub-17 amb la Selecció Espanyola de futbol
2025-07-24

Formada en les categories inferiors de Los Silos CF, amb tan sols tres anys, la burjassotera Ainhoa Alguacil Amores ja demostrava la seua passió pel futbol a l’Escola de Los Silos. Passió que li ha portat, amb 16 anys, a ser part de la Selecció Espanyola de futbol.

Aquest cap de setmana, al costat de les seues companyes de la Selecció Espanyola sub-17, s’ha proclamat Campiona del Món, un nou èxit esportiu que ha fet que el nom de Burjassot torne a ser present gràcies al bon fer dels seus esportistes.

La jugadora és esportista d’elit internacional i, després dels seus inicis en el club de Burjassot, amb huit anys el València CF femení li va proposar formar part del club, oferiment que va acollir amb la major de les il·lusions i que li ha portat a continuar sent component de l’equip fins a l’actualitat. Tres anys més tard, amb 11, va començar a jugar en la Selecció Valenciana, sent capitana i actualment està en la Sub-17, mantenint el seu lloc de capitana de l’equip. Representant del València CF femení a la Xina i Itàlia, en aquest segon país la jove de Burjassot va ser proclamada com a millor jugadora internacional.

Ainhoa és un gran exemple dels grans esportistes amb què compta Burjassot i, com no, de la important labor dels equips base del municipi perquè inicien el desenvolupament de les seues disciplines favorites que, com en el seu cas, l’estan portant a viure en el més alt del panorama futbolístic nacional i internacional.